Mollet té punts de recàrrega per a vehicles - PuntValles
Mollet té punts de recàrrega per a vehicles
El punt de recàrrega per a vehicle elèctric que ha instal·lat l'Ajuntament de Mollet del Vallès ja està operatiu. Qualsevol persona que el vulgui utilitzar només haurà de dirigir-se a l'Oficina d'Atenció Ciutadana, situada a la mateixa Casa de la Vila, on rebrà la targeta d'usuari de forma gratuïta. La targeta és compatible amb la resta de punts que hi ha a Barcelona i a l'Àrea Metropolitana, on la recarrega també és gratuïta.
Aquest punt de recàrrega per a vehicles elèctrics està ubicat a l'Avinguda Burgos i permet carregar fins el 80% de la bateria del vehicle durant un termini màxim de dues hores. Amb la finalitat de facilitar l'ús del punt de recàrrega per part dels ciutadans i ciutadanes de Mollet, aquesta recàrrega és gratuïta i permet que l'estacionament també sigui gratuït mentre s'estigui carregant el vehicle.